
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. №…………………………….
ДО  
ОБЩИНСКИ СЪВЕТ
ЗЛАТОГРАД

ДОКЛАДНА ЗАПИСКА

от 

Мирослав Митков Янчев – Кмет на Община Златоград
Относно: Необходимост от закупуване на електрически уред за нуждите на Детска ясла „Мир“ гр. Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Един от основните ел. уреди в кухнята на детска ясла „Мир“ гр. Златоград – готварска печка, е в неизправно състояние и е затруднено осъществяването на дейността по приготвянето на храната за децата. Възникналият  проблем е установен от ел.техник и други специалисти, които констатираха сериозен технически проблем в уреда, който вече на подлежи на ремонт. 
Поради невъзможност, ефективно, да се експлоатира уреда, се налага спешно да бъдат предприети мерки по закупуването на нова професионална готварска печка с фурна и котлони.

 С оглед броя на порциите храна, които се приготвят за децата, считам че подмяната с ново кухненско оборудване, ще доведе до подобряване качеството на приготвената храна, правилното й съхранение и предоставяне, както и до намаляване консумацията на електроенергия. 

Спешното закупуване на уреда е изключително належащо и необходимо за нормалното функциониране на детското заведение.
 След направени запитвания и пазарни консултации бяха предложени цени за нова професионална готварска печка, която да удовлетворява нуждите на детската ясла и капацитета на приготвяната храна, на стойност около 5 500 лв. с ДДС. 

В тази връзка ви предлагам  следния проект за 
РЕШЕНИЕ:
 
Общински съвет Златоград, на основание чл.21, ал.1, т.23, и ал.2 от Закона за местното самоуправление и местната администрация

РЕШИ

1. Общински съвет Златоград, дава съгласие да бъде закупена професионална готварска печка с фурна и котлони, за нуждите на Детска ясла „Мир“ гр. Златоград.

2. Средствата за уреда да бъдат от бюджета на детското заведение.

С уважение,

МИРОСЛАВ ЯНЧЕВ
Кмет на Община Златоград

Изготвил:

Любомир Ангелов

Директор на дирекция ХД, Б, О и ООС  

Съгласувал:

Надя Мангарудова

Директор на дирекция ФСД,Б,ЧР,МД и Т

                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

